Esti pequeñu aparatín foi’l primer ordenador que pasó poles mios manes, y el pasáu día 23 cumplió 25 años. Güei paez ridículo falar d’un ordenador con un microprocesador de 3,5 MHz y una RAM de 16K, el nuesu modelu yera de 48K, más otros 16K de ROM, pero la verdá ye qu’esta pequeña máquina, que mio güela-y regaló a mio hermanu cuando yo tenía 4 años, enchufada a un televisor y un radiocasete, valiónos pa hores y hores d’entretenimientu y permitiónos ponenos en contautu cola incipiente industria informática doméstica. Dende 1985 hasta qu’en 1993 dexó de furrular en condiciones y mio ma decidió tiralu a la basura cuando los mios collacios ya teníen eses maquinones nomaes 386, foi’l principal entretenimientu electrónicu de mio casa.
#000001
Angüaño conservo un modelu de 128K que foi nomau ZX Spectrum+ y que tien compatiblidaácoles cerca de 60 cintes magnétiques de software que conservamos, programaes pa 48K. Amás sirvionos de tituladora de video improvisada (el testu amosau en pantalla ye igual que’l teletestu).
#000002
¿Por qué falo güei d’esto?, nun se realmente porqué, quiciabes seya porque incoscientemente dende guah.e toi atraido por esti tipu de maquinines y nun se si por ecoloxismu informáticu me niego a almitir qu’un equipu ya nun val por que lo diga Micro$oft, afotunadamente Linux permite prorrogar la vida d’equipos vieyos. Y coses que pa mio pa son mui modernes (hai que tener en cuenta que los de la so edá conocieron la televisión con casi 20 años) pa min son recuerdos de la infancia... el ZX Spectrum cumple 25 años, yo acabo cumplir 26...
#000003
Una de músiques, que diba tiempu que nun-y echábamos un güeyu al youtube. Equí vos dexo un videu del grupu peruanu Uchpa. Rock y blues en quechua. Pa más información lleéi la Uiquipedia.
#000004
Prestome esti flash, quiciabes d’equí a unos años los pasos de Selmana Santa serán más asemeyaos a esto...
#000006
Entamó güei la campaña pa les eleiciones presidenciales franceses. Viva la República. Porque nun ye namás que en Francia la xente puea votar y escoyer al so xefe d’Estáu, amás ye que hai un códigu pa que, pente la campaña, tolos candidatos tengan les mesmes oportunidaes, no que seya posible.
#000007
Ello ye, los espacios de propaganda nos medios de comunicación públicos han ser los mesmos pa caún de los dolce candidatos. Y tolos medios han facer malabares pa nun favorecer a un candidatu pente los demás. Ello ye: al menos, sobre’l papel, democracia. Lluéu de xuru que Ségolène Royal y Nicolas Sarkozy van poder pagase más espacios propagandísticos nos medios privaos y la presencia de los candidatos pequenos va ser amenorgada d’alguna manera... Pero en principio, los franceses disimulen. Equí no, equí o tienes perres y bones relaciones col empresariau potente, o vas de culu, porque nin si quier se disimula.
#000008
A mín préstame la candidatura de Bové. Si fuera francés votaría-y. Creo. Siempre me paeció un paisanu, nun sé. Los suyos tan faciendo n’esti tiempu una campaña n’internet coordinada nes webs Unis avec Bove, Votez Bové y José Bové 2007, que paez la oficial. Nelles, la xente va apurriendo los sos propios banners, cartelos y materiales de campaña que-yos peta. A ver que tal-yos va, porque eso de la propaganda ‘llibre’ ye daqué qu’equí entá nun lo vi trabayar enforma.
#000009
José Luis de Jesús Miranda
#000010
Esti home d’enrriba ye ‘l ‘doctor apóstol’ José Luis de Jesús Miranda, alias ‘Jesucristo Hombre’, ‘Anticristo’, ‘Presidente Mundial de la Gracia’ o ‘Papi’. Ye un nota portorriqueñu al que se-y atribúi un pasáu de drogues y cárcele al que un día metióse-y en cuerpu el mesmu Xesucristu (dizlo él nuna entrevista que-y ficieron na NBC d’Estaos Xuníos que anda pel youtube). Dende entós, predica pel mundu que cuantayá que nun hai pecaos, que toos quedaren redimíos dende que se crucificare a Xesús, que toos a chumar, a calcala y a metese farlopa (dizlo él tamién nun reportaxe de la televisión colombiana que tamién anda pel yoputube). Interpreta ‘graciosamente’ la Biblia pa convidar, como podéis ver calcando equí, a tolos alloriaos que-y siguen a tatuase un 666 o les tres ‘s’ (SSS) na mandrecha o na tiesta, ya que son l’Anticristu pa toes eses ‘relixiones mentiroses’ que namás quieren mete-y mieu a la xente col pecáu y eses coses.
#000011
Esti llibertador, a mediu camín ente Hugo Chávez y Inri Cristo, ye tan buenu tan buenu, que namás cobra’l diezmu a les sos oveyes, sicasí acepta de con grau regalinos como coches, títulos d’empreses y mansiones perende (tamién lo reconoz nel reportaxe de la NBC). Y ello nun-y esmolez un res porque, como yá nun hai pecaos.
#000012
El doctor apostol, Jesucristo Hombre, cunta que son alrodiu de 100.000 los alloriaos que-y siguen, pero diz tamién que nun se para a cuntalos tolos díes. N’España tien ya abiertos dellos ‘centros educacionales’ en Madrid y Barcelona, y trabaya con Telegracia (una canal vía satélite) y Netgracia (tv pel internet), amás d’emisores de radio pel mundu.
#000013
Quiciaves dalgunos yá la conocéis. ‘Hometown Baghdad‘ ye una videu-log, miniserie documental o como lu queráis llamar, na que un grupu de mozos de la capital iraquí graben les sos inquietudes y esmolecimientos pa cunta-yles al mundu. El proyeutu ta empobináu por la productora neoyorquina Chat the planet, qu’apurrió-yos a los protagonistes tol material al través de productores audivisuales iraquíes.
#000016
Les ganes que tienen de colar del país, la pena pola marcha d’un collaciu o los problemes d’un país enllamargáu na guerra son dellos de los asuntos que s’amuesen na retafila videos que cuelguen cada llunes.
#000017
Nesti videu, Saif, un estudiante de 22 años, atópase con qu’el so gobiernu nun-y da’l títulu de dentista nun siendo que se comprometa a permanecer nel país trés años. Dilema.
#000019